যাই হোক, ফালাচী এবং অন্যান্য গুজবকে কেন্দ্র করে বঙ্গবন্ধুকে একজন মাঠ গরম করা মোটা দাগের রাজনীতিবিদ হিসাবে দেখার যে একটা কালচার দাঁড়িয়ে গেছে, সেটা আমার মতে অত্যন্ত ক্ষতিকর। ভুট্টো ফালাচীর সাথে ইন্টারভিউতে বঙ্গবন্ধুর নামে প্রচুর বাজে কথা বলেছেন। তবে একটা ব্যাপার পরিষ্কারভাবে বোঝা গেছে যে ষাটের দশকের গোড়া থেকে বঙ্গবন্ধুই পাকিস্তানের রাজনীতিকে নিয়ন্ত্রণ করছিলেন। ভুট্টো বলেছিলেন ইয়াহিয়া খান বঙ্গবন্ধুর কাছে ‘পারমিশন’ চেয়েছিলেন ভুট্টোকে গ্রেফতার করার। সে আমলের সেনাশাসকরা জনসাধারণকে ব্রিটিশদের মতোই অত্যন্ত অবজ্ঞার দৃষ্টিতে দেখতেন, শুধু মাঠ গরম করে এদের সাথে টেক্কা দেওয়া যেত না। বঙ্গবন্ধু সেই ৬১ সালেই ভুট্টোকে গণতান্রিক পাকিস্তানের কথা বলেছিলেন (পশ্চিম এবং পুর্ব পাকিস্তানের ‘loose confederation’ এর মাধ্যমে)। অক্সফোর্ডে পরা, মার্ক্স এঙ্গেলস গুলে খাওয়া ভুট্টো সেসবের কিছুই বুঝতে পারেননি। বরং আয়ুব খানের মন্ত্রীত্ব নিয়েছেন। ৪০ এর দশকে সেই যে মুসলিম লীগে যুক্ত হয়ে সেই মুসলিম লীগ সম্পর্কে দ্রুত মোহভংগ হওয়া, তারপর আওয়ামী মুসলিম লীগ, সেখান থেকে অসাম্প্রদায়িক আওয়ামী লীগ। একজন মোটাদাগের মানুষের তো এত দ্রুত মানসিক উত্তরণ হয় না।